nahid-hub/BLUGE-bengali-wikipedia-section-title-prediction huggingface dataset:
২০০৩ সালের বিশ্বকাপে অস্ট্রেলিয়ার শিরোপা জয়ী দলের অন্যতম সদস্য ছিলেন তিনি। মূলতঃ জেসন গিলেস্পি, ব্রেট লি এবং গ্লেন ম্যাকগ্রাকে সহায়তাকারী ভূমিকায় অবতীর্ণ হতে হয়। বিকেল নেদারল্যান্ডসের বিপক্ষে প্রথম খেলেন। কিন্তু গিলেস্পি আঘাতপ্রাপ্ত হওয়ায় বিশ্বকাপ থেকে ছিটকে পড়েন। ইংল্যান্ডের বিপক্ষে ৭/২০ ও মাইকেল বেভানের সাথে নবম উইকেটে অপরাজিত ৭৩ রান সংগ্রহে দলকে সহজ জয়ে সহায়তা করেন। নিউজিল্যান্ডের বিপক্ষে সুপার সিক্স পর্যায়ের খেলায় দলীয় সংগ্রহ ৮৪/৭ হলে মাইকেল বেভানের সাথে তিনি পুণরায় অস্ট্রেলিয়া দলকে রক্ষা করেন। তন্মধ্যে তিনি তার সর্বোচ্চ ৬৪ করে দলকে জয় এনে দেন। সেমি-ফাইনালে ১০ ওভারে ১৮ রান দিয়ে কোন উইকেটে না পেলেও অরবিন্দ ডি সিলভা'র রান-আউটে অংশীদার হন। চূড়ান্ত খেলায় ভারতের বিপক্ষে রাহুল দ্রাবিড়ের একমাত্র উইকেটের সন্ধান পান ও দলকে অপরাজিত চ্যাম্পিয়ন করার গৌরবের ভাগীদার হন।

সঠিক অনুচ্ছেদ শিরোনাম কোনটি?
titleA. অবসর
titleB. খেলোয়াড়ী জীবন
titleC. কোচিং
titleD. ২০০৩ ক্রিকেট বিশ্বকাপ
উত্তর: titleD
চলচ্চিত্রটি মারিও পুজোর "দ্য গডফাদার" উপন্যাস অবলম্বনে নির্মিত। ছবিটির চিত্রনাট্য রচনার সময় প্রকাশের ৬৭ সপ্তাহ পরও উপন্যাসটি দ্য নিউ ইয়র্ক টাইমসের সর্বোচ্চ বিক্রিত তালিকায় ছিল এবং দুই বছরে ৯ মিলিয়ন কপির বেশি বিক্রি হয়েছিল। ১৯৬৯ সালে প্রকাশিত বইটি কয়েক বছর ইতিহাসের সর্বোচ্চ বিক্রিত প্রকাশিত কাজের তালিকায় ছিল। প্যারামাউন্ট পিকচার্স মূলত ১৯৬৭ সালে পুজোর এই উপন্যাসটির খোঁজ পায় যখন কোম্পানির সাহিত্য দল প্যারামাউন্টের তৎকালীন ব্যবস্থাপনা ভাইস প্রেসিডেন্ট পিটার বার্টের সাথে পুজোর ষাট পাতার অসম্পূর্ণ পাণ্ডুলিপি নিয়ে যোগাযোগ করে। বার্ট মনে করেন "এটি মাফিয়া গল্পের চেয়েও বেশি কিছু" এবং পুজোকে এই কাজের জন্য ১২,৫০০ মার্কিন ডলারের প্রস্তাব দেন, এবং সম্পূর্ণ কাজ শেষ হলে চলচ্চিত্র নির্মাণের জন্য ৮০,০০০ মার্কিন ডলার প্রস্তাব দেন। পুজোর এজেন্ট তাকে প্রস্তাব ফিরিয়ে দিতে বলেছিলেন, কিন্তু পুজো টাকার জন্য মরিয়া ছিলেন এবং প্রস্তাব গ্রহণ করেন। প্যারামাউন্টের রবার্ট ইভান্স এই বিষয়ে বলেন, যখন তারা ১৯৬৮ সালের শুরুর দিকে দেখা করেন, লেখক তাকে বিশ্বাস করে বলেছিলেন যে তার জুয়া খেলার পাওনা পরিশোধের জন্য জরুরি ভিত্তিতে ১০,০০০ মার্কিন ডলার প্রয়োজনীয়তার কথা জানালে তখন তিনিই পুজোকে "মাফিয়া" শীর্ষক ষাট পাতার অসম্পূর্ণ পাণ্ডুলিপির জন্য ১২,৫০০ মার্কিন ডলারের প্রস্তাব দেন।

১৯৬৭ সালের মার্চ মাসে প্যারামাউন্ট ঘোষণা দেয় যে তারা পুজোর আসন্ন কাজের জন্য তাকে সাহায্য করেছে এই গল্প নিয়ে চলচ্চিত্র নির্মাণের আশায়। ১৯৬৯ সালে প্যারামাউন্ট ৮০,০০০ মার্কিন ডলারের বিনিময়ে এই উপন্যাস অবলম্বনে একটি চলচ্চিত্র নির্মাণের ইচ্ছার কথা নিশ্চিত করে এবং ১৯৭১ সালের ক্রিসমাস ডেতে ছবিটি মুক্তির দেওয়ার ইচ্ছা পোষণ করে। ১৯৭০ সালের ২৩ মার্চ দাপ্তরিকভাবে ঘোষণা দেওয়া হয় আলবার্ট এস. রুডি ছবিটি প্রযোজনা করবে, কারণ স্টুডিও নির্বাহীরা তার সাক্ষাৎকারে মুগ্ধ হয় এবং তিনি বাজেটের মধ্যে চলচ্চিত্র নির্মাণের জন্য প্রসিদ্ধ ছিলেন।

সঠিক অনুচ্ছেদ শিরোনাম কোনটি?
titleA. চিত্রনাট্য
titleB. বক্স অফিস
titleC. সমালোচকদের প্রতিক্রিয়া
titleD. মূল্যায়ন
উত্তর: titleA
তিব্বতি বৌদ্ধধর্মে তারা হলেন দয়া ও কার্যের একজন বোধিসত্ত্ব। তিনি হলেন অবলোকিতেশ্বরের নারী মূর্তি। কোনো কোনো সৃষ্টি উপাখ্যান অনুসারে তিনি অবলোকিতেশ্বরের চোখের জল থেকে উৎপন্ন হয়েছেন:

তারা নির্বাণদাত্রী রূপেও পরিচিত। কারণ তিনিই সেই স্বর্গীয় দেবী যিনি সংসারের দুঃখে তপ্তদের কান্না শুনতে পান।

তারার উৎস হিন্দু না বৌদ্ধ সেটি অস্পষ্ট। এ নিয়ে গবেষকদের মধ্যে বিতর্ক রয়েছে। মল্লার ঘোষ মনে করেন, তার উৎস হিন্দু পুরাণ শাস্ত্র। সেখানে তাদের দেবী দুর্গার একটি রূপ বলা হয়েছে। আধুনিক কালে বৌদ্ধধর্ম ও হিন্দুধর্মের শাক্ত সম্প্রদায়ে (দশমহাবিদ্যার অন্যতম দেবী রূপে) তার পূজা হয়।

পরবর্তীকালের বৌদ্ধ ধর্মগ্রন্থ "মঞ্জুশ্রীমূলকল্প"-এ (খ্রিস্টীয় ৫ম-৮ম শতাব্দী) তারাকে বোধির দয়ার প্রতিমূর্তি হিসেবে দেখানো হয়েছে। যে প্রাচীনতম মূর্তিটিকে তারামূর্তি হিসেবে চিহ্নিত করা গিয়েছে সেটি বৌদ্ধ মঠ চত্বর ইলোরা গুহায় (অধুনা ভারতের মহারাষ্ট্রে অবস্থিত) খ্রিস্টীয় ৭ম শতকে নির্মিত হয়েছিল। উত্তরপূর্ব ভারতে পাল সাম্রাজ্যের শাসন সুপ্রতিষ্ঠিত হলে (খ্রিস্টীয় ৮ম শতাব্দী) তারা পূজা জনপ্রিয় হয়।

৮ম শতাব্দীতে পাল সাম্রাজ্যে তন্ত্রের অভ্যুত্থানের সঙ্গে সঙ্গে তারা খুব জনপ্রিয় এক বজ্রযান দেবীতে পরিণত হন। পদ্মসম্ভবের মাধ্যমে ভারতীয় বৌদ্ধধর্ম তিব্বতে পৌঁছালে তারার পূজানুশীলন তিব্বতি বৌদ্ধধর্মের মধ্যেও ঢুকে পড়ে। এরপর থেকে তাকে “সকল বুদ্ধগণের মা” হিসেবে গণ্য করা হতে থাকে। এটি অনেকটা হিন্দুধর্মের মাতৃকাদেবী ধারণার অনুরূপ।

দেবী হোক, বা বুদ্ধ হোক বা বোধিসত্ত্বই হোক, তারা তিব্বত (এবং উত্তর ভারতে নির্বাসিত তিব্বতি সম্প্রদায়ে), মঙ্গোলিয়া, নেপাল ও ভুটানে বেশ জনপ্রিয়। সারা বিশ্বের অধিকাংশ বৌদ্ধ সম্প্রদায় তারা পূজা করে। (আরও দেখুন, গুয়ানয়িন, চীনা বৌদ্ধধর্মে অবলোকিতেশ্বরের নারীরূপ)।

আধুনিক কালে হরিত তারা ও শুক্লতারা সম্ভবত তারার সবচেয়ে জনপ্রিয় মূর্তি। হরিত তারা ও খদিরবনী তারা সাধারণত ভয়ের থেকে রক্ষার সঙ্গে যুক্ত। আটরকম দ্বন্দ্ব থেকে রক্ষার সঙ্গেও তারা যুক্ত: সিংহ (= অহংকার), বুনো হাতি (= অজ্ঞান), আগুন (= ঘৃণা ও ক্রোধ), সাপ (= ঈর্ষা), চোর ও ডাকাত (= ভুল মত, গোঁড়া মতবাদ সহ), বন্ধন (= লোভ ও কার্পণ্য), বন্যা (= কামনা ও বন্ধন) ও অপদেবতা ও দানব (= যে দ্বন্দ্ব বিভ্রান্ত করে)। দীর্ঘজীবনের তিন দেবীর একজন হিসেবে শুক্লতারা (বা সরস্বতী) দীর্ঘজীবনের সঙ্গে যুক্ত। তিনি রোগ প্রতিরোধ করেন এবং এভাবেই দীর্ঘজীবন দান করেন। তিনি দয়ার প্রতীক। তার গাত্রবর্ণ সাদা এবং তিনি চাঁদের বলে উজ্জ্বল বলে কথিত।

সঠিক অনুচ্ছেদ শিরোনাম কোনটি?
titleA. বৌদ্ধ বোধিসত্ত্ব ধারণার উৎস
titleB. ত্রাণকর্ত্রী রূপে তারা
titleC. তান্ত্রিক দবী রূপে তারা
titleD. বৌদ্ধ দেবী রূপে তারার অভ্যুত্থান
উত্তর: titleD
জো ম্যাকভিকার স্কুলের নানা জিনিস প্রস্তুতকারী প্রতিষ্ঠান সমূহের এক সম্মেলনে এই প্লে-ডো নিয়ে হাজির হন এবং সেখানে প্রদর্শনীর পরেই ওয়াশিংটন ডি.সি.-এর ডিপার্টমেন্টাল ষ্টোর উডওয়ার্ড এন্ড লোথ্রপ এটি বিক্রয় করা শুরু করে। প্লে-ডো প্রস্তুত এবং বিক্রয়ের জন্য ১৯৫৬ সালে ম্যাকভিকারগন রেইনবো ক্র্যাফট কোম্পানি প্রতিষ্ঠা করেন। ১৯৫৬ সালেই ৩টি প্যাকের ৭ আউন্স ক্যান তাদের পণ্য তালিকায় যোগ হয় এবং দোকানে প্রদর্শনীর পরেই নিউইয়র্কের ম্যাকি'জ ও শিকাগোর মার্শাল ফিল্ড'স খুচরা বিক্রয় শুরু করে। ১৯৫৭ সালে রসায়নবিদ ড. তিয়েন লিউ প্লে-ডো-এ লবণের পরিমাণ কমিয়ে দেন (ফলে মডেলগুলো রং নষ্ট হওয়া ছাড়াই শুকায়)। ১৯৫৮ সালে প্লে-ডো-এর বিজ্ঞাপন ক্যাপ্টেন ক্যাঙ্গারু, ডিং ডং স্কুল এবং রম্পার রুম-এ প্রদর্শিত হতে থাকে। প্লে-ডো-এর বিক্রয় সেসময় প্রায় তিন মিলিয়ন মার্কিন ডলারে পৌছায়।

সঠিক অনুচ্ছেদ শিরোনাম কোনটি?
titleA. শুরু
titleB. পরবর্তী উন্নয়ন
titleC. সংশ্লিষ্ট পণ্যদ্রব্য
titleD. ইতিহাস
উত্তর: titleA
সাধারনত তিন থেকে দশ বছর বয়েসী বাচ্চা ও তাদের পরিবারেই বেশি দেখা যায়। যুক্তরাষ্ট্রের শতকরা প্রায় তিন জন স্কুল-বয়সী বাচ্চার মাথায় উকুন পাওয়া যায়।

পুরুষের চেয়ে নারীরাই বেশি উকুনে আক্রান্ত হন। আফ্রিকান বংশোদ্ভুতদের মাথায় খুব কমই উকুন থাকে; কারণ তাদের চুল বেশি ঘন। মাথার উকুন সরাসরি স্পর্শের মাধ্যমে একজনের মাথা থেকে আরেক জনের মাথায় ছড়িয়ে পড়ে। উকুনের ডিমকে নিট বলা হয়; যা থেকে একটি নিম্ফ বা বাচ্চা জন্মে, পরে সেটা পূর্ণ বয়স্ক উকুনে পরিণত হয়।

উকুন প্রতি রাতে এক বা একাধিক বার খাদ্য গ্রহণ করে। সূঁচের মত মুখ উপাঙ্গ ব্যবহার করে তারা মানুষের মাথার চামড়া ছিদ্র করে রক্ত খেয়ে থাকে। সেসময় তাদের লালা মানুষের শরীরে প্রবেশ করে; এতে চুলকানি সৃষ্টি হয়। উকুন মানুষের চামড়ায় গর্ত তৈরি করতে পারেনা।

সঠিক অনুচ্ছেদ শিরোনাম কোনটি?
titleA. চিকিৎসা
titleB. উকুনের আক্রমণ
titleC. স্বরূপ
titleD. অন্যান্য প্রানীর উকুন
উত্তর: titleC
মনোবিজ্ঞানগত আশাবাদ যেরকমভাবে ভবিষ্যতে সব কিছু ভাল হবে এরকম বিশ্বাস করাকে বোঝায়, দার্শনিক আশাবাদ এরকম কিছুকে না বুঝিয়ে বরং একটি দার্শনিক ধারণাকে বোঝায়। এই ধারণা অনুসারে, বর্তমান মুহূর্তটি হল সর্বোত্তম অবস্থা। একে প্যানগ্লোসিয়ানিজম বলা হয়। এই মতবাদ অনুসারে, প্রকৃতির সব কিছুই- অতীত, বর্তমান, ভবিষ্যৎ হ্যামিলটনের নীতির লাইন বরাবর অবটিমাইজেশনের নিয়মে (যেখানে সবসময় সাম্ভাব্য সর্বোত্তম ঘটনাই ঘটে) চালিত হয়। যে হ্যামিলটনের নীতির উপর ভিত্তি করে এই মতবাদটি দাঁড়িয়ে আছে তাকে পদার্থবিজ্ঞানের জগতে আইডিয়ালিজম, রিয়ালিজম এবং দার্শনিক নৈরাশ্যবাদ দ্বারা বিরোধিতা করা হয়। দার্শনিকগণ প্রায়ই আশাবাদকে গটফ্রিড উইলহেম লাইব‌নিৎস নামের সাথে সম্পর্কিত করেন, যিনি বলতেন, আমরা সাম্ভাব্য সর্বোত্তম জগতে বাস করি, অথবা ঈশ্বর এমন একটি মহাবিশ্ব তৈরি করেছেন যাতে পদার্থবিজ্ঞানের সূত্রগুলো প্রযুক্ত হয়। এই ধারণাটিকে ভলতেয়ার তার বিখ্যাত ব্যাঙ্গাত্মক উপন্যাস "ক্যানডাইড" এর মাধ্যমে উপহাস করেছেন, যেখানে প্যানগ্লস নামের একটি চরিত্রের বিশ্বাসের উদাহরণ দিয়ে এধরনের আশাবাদকে ভিত্তিহীন বলা হয়েছে। এখানে প্যানগ্লসের বিশ্বাস ভ্রমণকারী মারটিনের নৈরাশ্যবাদ এবং স্বাধীন ইচ্ছাশক্তির ঝোঁকের বিপরীত ছিল। "প্যানগ্লসিয়ান নৈরাশ্যবাদ" শব্দটিকে একটি নৈরাশ্যবাদী অবস্থানকে ব্যাখ্যা করতে ব্যবহৃত হয় যা বলে, যেহেতু এই জগৎ সাম্ভাব্য সকল জগতের মধ্যে সর্বোত্তম, এর চেয়ে ভাল কিছু পাওয়া অসম্ভব।

আপাতবিরোধিতার মধ্য দিয়ে বলা যায়, দার্শনিক নৈরাশ্যবাদ বোধহয় সবচাইতে আশাবাদী দীর্ঘ মেয়াদী দৃষ্টিভঙ্গির সাথে জড়িত, কারণ এতে পরিবর্তন অন্তর্ভূক্ত থাকে। উইলিয়াম গডউইন একবার যুক্তি দেখান, সমাজ একসময় এমন একটা অবস্থায় পৌঁছাবে যেখানে সকল শক্তি ও হিংস্রতা প্রশান্ত যুক্তিবোধের দ্বারা পরিবর্তিত হবে, এসময় মন বস্তুকে নিজেদের অধীনে পরিণত করবে, এবং বুদ্ধিমত্তা তখন এমন অবস্থানে পৌঁছাবে যে মানুষ অমরত্বের গোপনীয়তা আবিষ্কার করবে। 

সঠিক অনুচ্ছেদ শিরোনাম কোনটি?
titleA. আরোপন রীতি প্রশ্নাবলি
titleB. দৃষ্টিভঙ্গিকে নেতিবাচক থেকে ইতিবাচকে স্থানান্তর করা
titleC. দার্শনিক আশাবাদ
titleD. স্বভাবগত আশাবাদ
উত্তর: titleC
নামকে প্রচলিত ভাষায় সারু-উকিন অথবা সারু-কেন বলা হয়, কীলকাকার পদ্ধতি অনুযায়ী এই নামের বানান বিভিন্নভাবে হয়ে থাকে যেমন, -উ-কিন, সার-রু-জেন, সার-রু-কিন-ইন, সার-রু-উম-কি-ইন ইত্যাদি। মৃত আস্যারিয়ান তথ্যসুত্র অনুযায়ী নামের বানান বেশিরভাগই ক্ষেত্রেই “লুগাল-জি।না” বা “লুগাল-জিন” হবে, যেটি আবার কিনা নিও-আস্যারিয়ান রাজা এর নামের সাথে মিল আছে। উল্লেখ্য যে নামের বানান টি হিব্রু বাইবেলের :১ অনুচ্ছেদে উল্লেখিত একবার বানান থেকে উদ্ভূত ( এর তথ্যসূত্র অনুযায়ী)।

নামের প্রথম উপাদানটি হল , যার আক্কাদীয়ান মানে (পূর্ব সেমেটিক অনুযায়ী) হল রাজা, যাকে হিব্রুতে তুলনামুলকভাবে “স্যার” উচ্চারণ করা হয়, আর নামের দ্বিতীয় উপাদানটি উদ্ভূত হয়েছে “কিনুম” উচ্চারনের ক্রিয়া থেকে যার  মানে “প্রতিস্থাপন করা বা নিশ্চিত করা” হিব্রুতে যাকে “কুন” নামে উচ্চারণ করা হয়।

সারু-উকিন নাম এর একটি সম্ভাব্য অনুবাদ হতে পারে যে “রাজা দ্বারা স্থাপিত স্থিতি/সাম্যতা” বা “প্রভু দ্বারা রাজার প্রতিস্থাপন”, যদিও এরকম একটি নাম অনেকটাই বেমানান, অন্যান্য নামের মধ্যে ইন-উকিন নামটি একই সাথে কর্তা ও কারক এর কাজ করে থাকে যেমন; ‘-সুমা-উকিন’ মানে ‘ একজন উত্তরসূরি প্রতিষ্ঠা করেছেন’। উক্ত নাম গৃহীত রাজাংকের (অলঙ্কার স্বরূপ) নাম না জন্ম নাম এ নিয়ে অনেক বিতর্ক আছে। অন্যদিকে সারু-কেন নামটি ‘সিংহাসনে আসিন বৈধ রাজা’ (গুনবাচক) নাম হিসেবে প্রকাশ পেয়েছে, যা সারুম-কি-নুম বাক্য আকারে পরে বর্ধিত হয়েছে।

আক্কাদের সারগনের ঐতিহাসিক অস্তিত্ব নিশ্চিত হবার আগেই সরগন-পূর্ব ও সরগন-পরবর্তী এই শব্দ দুটি র উপর ভিত্তি করে আস্যিরিওলজি তে ব্যবহৃত হয়েছে। বলা হয়ে থাকে নিনেভ এ অবস্থিত আসুরবানিপাল পাঠাগারে, ১৮৬৭ সালে আবিষ্কৃত আস্যাইরিয়ান সরগন কিংবদন্তি থেকেই সারু-উকিন নাম গঠিত হয়েছিল। সরগন এর অধীনস্থ ইবনি-সারু নামের এক উচ্চপদস্থ কর্মকর্তার সিলিন্ডার সিল থেকে সরগন এর তৎকালীন যোগসূত্র পাওয়া যায়, ১৮৭৭ সালে নামে এক ব্যারিস্টার এই সিল এর বিবরন প্রকাশ করেছিলেন, এতে রাজার নাম পাওয়া গিয়েছিল ‘সেগানি-সার-লুক’ নামে যদিও ‘প্রৌঢ় সরগন’ নামটিকে চিহ্নিত করা যায় নি (যাকে কিনা খুজে পাওয়া গিয়েছিল প্রাচীন আস্যারিয়ান রাজা ১ম এর সাথে)। ১৮৩৩ সালে ব্রিটিশ জাদুঘর “সারগানি-সারি এর রাজদণ্ড” অধিগত করে যা কিনা সিপ্পার এর সমসা মন্দিরে ব্রত-উপহার হিসেবে জমা হয়েছিল, এই সারগানি টি আস্যাইরিয়ান কিংবদন্তীর আগাদের সরগন দ্বারা চিহ্নিত করা হয়েছিল, কিন্তু ১৯১০ সাকে সরগন দ্বারা “সার-গানি-সারি” কে চিহ্নিত করা ভুল হিসেবে প্রকাশ পায়, আসলে সার-গানি-সারি() ছিলেন সারগনের প্রৌপুত্র, যিনি এর উত্তরসূরি।

এটা সম্পূর্ণভাবে পরিষ্কার নয় যে নিও-আস্যারিয়ান রাজা ‘’ সরাসরি আক্কাদীও সারগনের নামে নামকরণ হয়েছিলেন কিনা, যেহেতু আসল নাম বিষয়ে (সারু-উকিন ও সারু-কেনু) মতভেদ রয়েছে।

সঠিক অনুচ্ছেদ শিরোনাম কোনটি?
titleA. ইতিহাস রচনা
titleB. উত্তরাধিকার
titleC. নাম
titleD. জনপ্রিয় সংস্কৃতি
উত্তর: titleC
মুদ্রণ দিয়েছে পাঠকদের একটি বৃহত্তর পরিসীমায় জ্ঞান অর্জনের ক্ষমতা এবং পরবর্তী প্রজন্মকে সরাসরি পূর্ববর্তী প্রজন্মের বুদ্ধিজীবীদের অর্জিত জ্ঞান গ্রহণের সুযোগ কোন রকম পরিবর্তন ছাড়াই, যা পরিবর্তন হওয়া সম্ভব মৌখিক ভাবে জ্ঞান প্রদানের ঐতিহ্যে। মুদ্রণ, একটনের "স্টাডি অফ হিস্টোরি  "(১৮৯৫ সালের) বক্তব্য অনুযায়ী, "নিশ্চয়তা দিয়েছিল রেনেসাঁ যুগের কাজ স্থায়ী হবে কিনা, যা লেখা হবে তা সবার কাছে গ্রহণযোগ্য হবে কিনা, জ্ঞান এবং ধারনার মুদ্রণের মাধ্যমে এমন ভাবে সাজানো হয় যে মধ্যযুগ যে অন্ধকার সময় এসেছিল তার যাতে আর পুনরাবৃত্তি না ঘটে, একটি চিন্তা-চেতনাও যাতে হারিয়ে না যায়।"

সমাজে বই পড়ার ধারণা পরিবর্তণের প্রধান হাতিয়ার ছিল মুদ্রণ।

এলিজাবেথ আইজেনস্টাইন মুদ্রণ আবিষ্কারের ফলে দুটি দীর্ঘমেয়াদী প্রভাব খুঁজে বের করেন। তিনি দাবী করেন মুদ্রণ একটি স্থায়ী ও সমতাপূর্ণ জ্ঞানের তথ্যসূত্র তৈরি করে, একই সাথে তুলনা তুলে ধরে অসঙ্গতিপূর্ণ দৃষ্টিভঙ্গির ভিতর।

আশা ব্রিগ্স এবং পিটার বুরকে মুদ্রণ আবিষ্কারের সাথে সাথে পঠনের পাঁচ ধরনের পরিবর্তন হওয়া দেখতে পান:
মুদ্রণ আবিষ্কারের সাথে সাথে ইউরোপীয় শহরে কাজকর্মের গঠনের পরিবর্তিত ঘটে। একটি নতুন শিল্পী গুচ্ছ হিসাবে মুদ্রণের আবির্ভূত হয় যাদের কাছে শিক্ষা ছিল অপরিহার্য, যদিও শ্রম-নিবিড় হস্ত লেখকদের কাজ স্বাভাবিকভাবেই বন্ধ হয়ে যায়। প্রুফ-সংশোধন হয়ে ওঠে নতুন একটি কাজ, পুস্তকবিক্রেতা ও গ্রন্থাগারিকদের কাজ স্বাভাবিকভাবেই বৃদ্ধি পায় বিপুল সংখ্যক বই বৃদ্ধি পাওয়ায়।

সঠিক অনুচ্ছেদ শিরোনাম কোনটি?
titleA. কাঠের টুকরায় মুদ্রণ
titleB. মুদ্রাঙ্কিত
titleC. সামাজিক প্রভাব
titleD. ইউরোপে
উত্তর: titleC
বর্তমানে গৃহস্থের সুবিধের জন্যই হোক বা পুরোহিতের স্বল্পতার জন্য, লক্ষ্মী পূজা (বারোমাসী পূজা বাদে) হয় সকাল থেকেই। কিন্তু কোজাগরী লক্ষ্মী পূজার প্রকৃষ্ট সময় প্রদোষকাল। অর্থাৎ সূর্যাস্ত থেকে দু ঘণ্টা পর্যন্ত যে সময়। যদিও প্রদোষ থেকে নিশীথ অবধি তিথি থাকলেও সেই প্রদোষেই পূজা বিহিত। কিন্তু আগেরদিন রাত্রি থেকে পরদিন প্রদোষ পর্যন্ত তিথি থাকলে পরদিন প্রদোষেই পূজা করা বিধেয়। আবার আগেরদিন রাতে তিথি থাকলেও যদি পরদিন প্রদোষে তিথি না থাকে তাহলে আগেরদিন প্রদোষেই পূজা করা কর্তব্য।

সঠিক অনুচ্ছেদ শিরোনাম কোনটি?
titleA. পূজার সময়
titleB. সপ্ততরী
titleC. কলার বের
titleD. নানা ভাবে লক্ষ্মী দেবীর কল্পনা
উত্তর: titleA
মাসুদ রানার সহায়ক চরিত্রে প্রথমেই মেজর জেনারেল রাহাত খানের নাম উল্লেখযোগ্য। তিনি বাংলাদেশ কাউন্টার ইন্টেলিজেন্সের প্রধান। তারই তত্বাবধানে রানা নিজের কার্যক্রম পরিচালনা করে থাকে। এছাড়া তার কাজে সহায়তা করে থাকে সোহেল, সলিল, সোহানা, রূপা, গিলটি মিয়া প্রমুখ চরিত্রও। "সাগর-সঙ্গম" বইটি লিখতে গিয়ে কোনো এক বই থেকে কাছাকাছি একটা চরিত্র পেয়ে সেটাকেই কাহিনীর উপযোগী করে বসাতে গিয়ে লেখক নিজের অজান্তেই তৈরি করে ফেলেছেন গিলটি মিয়া চরিত্রটিকে। চরিত্রটির বাচনভঙ্গি তিনি তার মায়ের থেকে পেয়েছেন, যিনি হুগলির মানুষ হলেও কলকাতা শহরে বড় হয়েছিলেন। তারই মুখের ভাষা একটু অদলবদল করে নিয়ে বসিয়ে দিয়েছেন গিলটি মিয়ার মুখে। সিরিজের 'সোহেল' চরিত্রটি খানিকটা জেমস বন্ডের বন্ধু ফিলিক্স লেইটারের আদলে গড়া। 'সোহানা' হলো লেখকের কল্পনার বাঙালি মেয়ে।

এছাড়া মাসুদ রানার চিরশত্রুদের তালিকায় উল্লেখযোগ্য হলো বিজ্ঞানী কবীর চৌধুরী, উ সেন প্রমুখ। 'কবীর চৌধুরী' এসেছে সেবা প্রকাশনীর কুয়াশা সিরিজের চরিত্র থেকে।

সঠিক অনুচ্ছেদ শিরোনাম কোনটি?
titleA. সিরিজের বই
titleB. কাহিনী সংগ্রহ
titleC. সহায়ক চরিত্রসমূহ
titleD. নামকরণ
উত্তর: titleC
চার্বাক গোষ্ঠীর নিজস্ব রচনা হিসেবে জয়রাশি ভট্টের আনুমানিক অষ্টম শতাব্দীতে রচিত "তত্ত্বোপপ্লবসিংহ" নামক একটি মাত্র গ্রন্থের উল্লেখ পাওয়া যায়। সেই কারণে চার্বাক দর্শন সম্বন্ধে অধিকাংশ তত্ত্বের উৎস হিসেবে ভারতীয় দর্শনের বিভিন্ন গ্রন্থের চার্বাকী মতবাদের বিরুদ্ধ সমালোচনাগুলোরই উল্লেখ করা হয়ে থাকে। এর মধ্যে উল্লেখযোগ্য ন্যায় দার্শনিক জয় ভট্টের নবম শতাব্দীতে রচিত "ন্যায়মঞ্জরী", বৌদ্ধ পন্ডিত শান্তরক্ষিতের ও অষ্টম শতাব্দীতে রচিত "তত্ত্বসংগ্রহ"। ভারতীয় দর্শনের যে সকল সঙ্কলন গ্রন্থ চার্বাক দর্শনকে অন্তর্ভুক্ত করে তার মধ্যে উল্লেখযোগ্য অষ্টম শতাব্দীতে রচিত জৈন দার্শনিক হরিভদ্র সূরীর " ষড়দর্শনসমুচ্চয়", চতুর্দশ শতাব্দীতে রচিত মাধবাচার্যের "সর্বদর্শনসমগ্র" ও শঙ্করাচার্যের রচনা বলে পরিচিত "সর্বদর্শনসিদ্ধান্তসংগ্রহ"। 

সঠিক অনুচ্ছেদ শিরোনাম কোনটি?
titleA. প্রত্যক্ষ প্রমাণ
titleB. দেহাত্মবাদ
titleC. তথ্যসংগ্রহ
titleD. আপ্তবাক্য প্রমাণ
উত্তর: titleC
মেসবাহুল হক বাচ্চু চাঁপাইনবাবগঞ্জের মুক্তিযুদ্ধে নেতৃত্ব দান করেন। ১৯৭১ সালের মুক্তিযুদ্ধকে সঠিকভাবে পরিচালনার জন্য চাঁপাইনবাবগঞ্জে ৫ সদস্য বিশিষ্ট একটি স্টিয়ারিং কমিটি গঠন করা হয়। যার অন্যতম সদস্য ছিলেন মেসবাহুল হক। মুক্তিযুদ্ধ পরিচালনার জন্য ১৯৭১ সালে মালদাহে স্বাধীন বাংলাদেশ সরকার প্রতিষ্ঠিত হলে সেখানকার জোনাল অফিসের সহকারী চেয়ারম্যান হিসেবে দায়িত্ব পালন করেন মেসবাহুল হক। তিনি সেখানে গৌড় বাগান প্রশিক্ষণ কেন্দ্রের ইনচার্জ ছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. শিক্ষা জীবন
titleC. একাত্তর এর মুক্তিযুদ্ধ
titleD. রাজনৈতিক জীবন
উত্তর: titleC
প্রথমে নগরোন্নয়ন দফতর কাজের দায়িত্ব পেলেও ২০১৭ সালে কলকাতা পৌরসংস্থা হাতে সেটি তৈরির ভার দেয় পশ্চিমবঙ্গ সরকার। সেই নির্দেশের পরেই এ দিন পুরভবনে পদস্থ ইঞ্জিনিয়ারদের নিয়ে বৈঠক করেন মেয়র শোভন চট্টোপাধ্যায়। পুরসভা সূত্রের খবর, মিলেনিয়াম পার্কে প্রায় সাড়ে ৮ একর জমিতে ওই ‘জায়ান্ট হুইল’ গড়ে তোলা হবে।
সঠিক অনুচ্ছেদ শিরোনাম কোনটি?
titleA. বৈশিষ্ট
titleB. আরও
titleC. নির্মাণ
titleD. অর্থ
উত্তর: titleC
পড়াশোনা শেষ করার পর, থেলার রোচেস্টার বিশ্ববিদ্যালয়ের অধ্যাপক হিসেবে তার কর্মজীবন শুরু করেন। ১৯৭৭ থেকে ১৯৭৮ সালের মধ্যে থেলার স্ট্যানফোর্ড ইউনিভার্সিটিতে এক বছর অতিবাহিত করেছিলেন এবং ড্যানিয়েল কানেমান এবং আমোস টর্স্কির সঙ্গে মিলে গবেষণা করেছেন, যারা তাকে অনুদান প্রভাবের মতো সনাক্তকারী অর্থনৈতিক ব্যতিক্রমসমূহের জন্য উপযুক্ত তাত্ত্বিক ফ্রেমওয়ার্ক সরবরাহ করেছিলেন। ১৯৭৮ থেকে ১৯৯৫ সাল পর্যন্ত তিনি কর্নেল বিশ্ববিদ্যালয়ের এসসি জনসন কলেজ অফ বিজনেসে অনুষদের সদস্য ছিলেন। প্রিন্সটন ইউনিভার্সিটি প্রেসের জনপ্রিয় জার্নাল "জার্নাল অফ ইকনোমিক পারস্পেকটিভস"-এর একটি নিয়মিত কলামে তার লেখার মাধ্যমে সবার মনোযোগ আকর্ষণের পর এবং ১৯৯৫ সালে প্রিন্সটন ইউনিভার্সিটি প্রেসের এই কলামগুলির প্রকাশনার পরে থেলারকে ১৯৯৫ সালে শিকাগোর বুথ স্কুল অব বিজনেস ইউনিভার্সিটিতে স্থান দেওয়া হয়েছিল, যেখানে তিনি তখন থেকে শিক্ষা দিচ্ছেন।
সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. একাডেমিক কর্মজীবন
titleC. বই
titleD. আচরণগত অর্থায়ন এবং নীতিতে অন্যান্য প্রয়োগ
উত্তর: titleB
প্রথমবারের মতো রাজ্য দলের সাথে চুক্তি লাভের সুযোগ পান। চাকুরী থেকে ইস্তফা দেন। তিনি মন্তব্য করেন যে, ‘অধিকাংশ প্রথম-শ্রেণীর ক্রিকেটারের বয়সই ৩৫ বছরের ও দশ বছর ধরে খেলে যাচ্ছেন। তবে, আমার নেই।’ শুরুতে তিনি বেশ ভালো করেন। ২০০৭-০৮ মৌসুমে পুরা কাপের শীর্ষস্থানীয় স্পিনারের মর্যাদা পান। এ মৌসুমেই ব্রাইস ম্যাকগেইন ভিক্টোরিয়া দলের নিয়মিত সদস্যের মর্যাদাপ্রাপ্ত হন। ৩৪.৭৮ গড়ে ৩৮ উইকেট দখল করেন ও এফআর কাপে সর্বোচ্চ উইকেট শিকারীতে পরিণত হন। ভিক্টোরিয়ার পক্ষে প্রত্যেকটি প্রথম-শ্রেণীর খেলায় অংশ নেন। এছাড়াও, সীমিত ওভারের খেলায়ও অপ্রত্যাশিতভাবে গুরুত্বপূর্ণ বোলার হয়ে উঠেন। ২৪.৪০ গড়ে ১৫ উইকেট লাভ করেন। এমনকি, টুয়েন্টি২০ ক্রিকেটে বিস্ময়ের কারণ হয়ে দাঁড়ান। ১৬.১৬ গড়ে ছয় উইকেট পান ও ওভারপ্রতি ৬.৪৬ রান দেন। এরফল, চ্যাম্পিয়ন দলটিতে তার দক্ষতার বহিঃপ্রকাশে স্বস্তির বার্তা নিয়ে আসেন।

২০০৭-০৮ মৌসুমে তাসমানিয়ার কাছ থেকে চূড়ান্ত খেলায় বিজয় ছিনিয়ে আনেন। শেষদিকে ৩/১১ পান। টাইগার্স ও ব্লুজের বিপক্ষে প্রথম-শ্রেণীর ক্রিকেটে পাঁচ-উইকেট লাভ করেন। তবে, পুরা কাপের চূড়ান্ত খেলায় এ সফলতা পাননি। এসসিজির পিচে সর্বোচ্চ দক্ষতার প্রকাশ করতে পারেননি। এরফলে, ওয়েস্ট ইন্ডিজ সফরে তাকে অস্ট্রেলিয়া দলে রাখা হয়নি। তাসত্ত্বেও, স্টুয়ার্ট ম্যাকগিলের অবসর গ্রহণের পর দেশের শীর্ষস্থানীয় লেগ স্পিনার হিসেবে স্বীকৃতি পেয়েছিলেন। 

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রথম-শ্রেণীর ক্রিকেট
titleC. বহিঃসংযোগ
titleD. স্বর্ণালী সময়
উত্তর: titleD
খ্রিস্টপূর্ব ষষ্ঠ, পঞ্চম ও চতুর্থ শতকে এই অঞ্চল হাখমানেশি সাম্রাজ্যের অধীন ছিল। ৩৩০ খ্রিস্টপূর্বাব্দে আলেকজান্ডারের অভিযানে হাখমানেশি সাম্রাজ্যের পতন ঘটলে এই অঞ্চলেও গ্রিক শাসন প্রতিষ্ঠিত হয়। আলেকজান্ডারের মৃত্যুর পর তাঁর সেনাপতি সেলুকাসের নেতৃত্বে এখানে ব্যাকট্রিয় গ্রিক শাসন শুরু হয়। কিন্তু হিন্দুকুশের দক্ষিণের এই অংশটি পরবর্তী কালে ৩০৫ খ্রিস্টপূর্বাব্দে মগধের মৌর্য সম্রাট চন্দ্রগুপ্তের সাথে সেলুকাসের কন্যার বিবাহের যৌতুক হিসেবে মৌর্য সাম্রাজ্যের হাতে হস্তান্তরিত হয়। গ্রিক ভৌগোলিক ও ঐতিহাসিক স্ত্রাবোর (৬৪ খ্রিঃ পূঃ - ২৪ খ্রিস্টাব্দ) ভাষায় আলেকজাণ্ডার এই অঞ্চল আর্যদের কাছ থেকে কেড়ে নিয়ে সেখানে নিজস্ব উপনিবেশ গড়ে তোলেন, কিন্তু সেলুকাস নিকাটর তা ৫০০ হাতির বিনিময়ে বিবাহের যৌতুক হিসেবে স্যান্ড্রোকোটাসকে (চন্দ্রগুপ্তকে) দান করে দেন। মৌর্য শাসনকালেই এই অঞ্চলে বৌদ্ধধর্ম ও সংস্কৃতি ছড়িয়ে পড়তে শুরু করে। বৌদ্ধধর্ম ও সংস্কৃতির এই চর্চা পরবর্তী কুষাণ যুগে ও তারপরেও ভালোভাবেই জারি থাকে। বাস্তবিক, বিভিন্ন ঐতিহাসিক সাক্ষ্যপ্রমাণ থেকে জানা যায় যে সপ্তম শতাব্দীতে ইসলামের প্রবেশের আগে পর্যন্ত এই অঞ্চলে বৌদ্ধধর্ম ও সংস্কৃতির যথেষ্ট প্রভাব ছিল।

হিন্দুকুশ পর্বতের দক্ষিণে বর্তমান বামিয়ান অঞ্চলে আরও আগেই বৌদ্ধধর্মের প্রচার শুরু হলেও, মূলত কুষাণ আমলেই এই অঞ্চলে বৌদ্ধধর্মের প্রভাব লক্ষ্যণীয়ভাবে বৃদ্ধি পায়। খ্রিস্টিয় দ্বিতীয় থেকে চতুর্থ শতকের মধ্যে এই অঞ্চলে একের পর এক বৌদ্ধ স্তূপ, মন্দির ও মঠ গড়ে ওঠে। এগুলিকে কেন্দ্র করে ধীরে ধীরে এই অঞ্চল বৌদ্ধ ধর্ম, দর্শন ও শিল্প চর্চার একটি প্রাণবন্ত কেন্দ্রে রূপান্তরিত হয়। বামিয়ানের পর্বতগাত্রে ছোট ছোট গুহা খনন করে এই সময় থেকেই বহু বৌদ্ধ সন্ন্যাসী ও ভিক্ষু থাকতে শুরু করেন। এই সব ছোট ছোট গুহাগুলি তাঁরা প্রায়শই নানারকম ধর্মীয় মূর্তি খোদাই করে বা রঙিন দেওয়ালচিত্র (ফ্রেস্কো) অঙ্কন করে সুসজ্জিত করে তুলেছিলেন।

সঠিক অনুচ্ছেদ শিরোনাম কোনটি?
titleA. প্রাচীন ইতিহাস
titleB. চৈনিক পরিব্রাজকদের সাক্ষ্য
titleC. তালিবান শাসনে ধ্বংসসাধন
titleD. মধ্যযুগে ধ্বংসের প্রচেষ্টা
উত্তর: titleA
বেলাকোবার চমচমের প্রধান উপাদান হল ছানা, ময়দা, চিনির রস ও খোয়া ক্ষীর। পোড়াবাড়ির চমচমের ঘরানার সাথে বেলাকোবার চমচমের ঘরানার কতকগুলি মৌলিক পার্থক্য রয়েছে। পোড়াবাড়ির চমচমের বৈশিষ্ট হলো কড়াপাক। কিন্তু, বেলাকোবায় চমচমে কড়াপাকের সাথে যুক্ত হয় অধিক পরিমাণে ক্ষীর। পেল্লাই আকারের গোলাপি চমচমে বরফের কুচির মত ছড়িয়ে দেওয়া হয় ক্ষীরের দানা। লোক মুখে বেলাকোবার চমচম নামে ছড়িয়ে পড়লো সেই মিষ্টান্ন।

সঠিক অনুচ্ছেদ শিরোনাম কোনটি?
titleA. বর্তমান অবস্থা
titleB. জনপ্রিয়তা
titleC. প্রস্তুত প্রণালী
titleD. ইতিহাস
উত্তর: titleC
ইসলামী আইনশাস্ত্রে, বৈবাহিক যৌনতার প্রাথমিক উদ্দেশ্য হল বংশবিস্তার ইসলাম প্রজননের জন্য দৃঢ় যৌন আকাঙ্খাকে স্বীকৃতি দেয়, যা ইসলামে বিবাহের প্রধান উদ্দেশ্য। এর মাধ্যমে মানব প্রজাতির উৎপাদন ও সংরক্ষণ নিশ্চিত হয়। বৈবাহিক সম্পর্কের মাধ্যমে জন্ম নেওয়া সন্তান বৈধ বলে গৃহীত হয় এবং পিতামাতার সম্পত্তিতে সন্তানের পারস্পারিক মালিকানার অধিকার প্রতিষ্ঠিত হয়। অধিকন্তু ইসলাম একটি বর্ধনশীল প্রজননবাদী দৃষ্টিভঙ্গিকে সমর্থন করে যা বহু হাদিসে উল্লেখিত হয়েছে।

এই হাদিসে উর্বর নারীদের বিবাহে উৎসাহিত করা হয়েছে, যেন ইসলামের অনুসারিদের সংখ্যা বৃদ্ধি পায়, যাতে নবী মুহাম্মাদ (সাঃ) অন্যান্য ধর্মীয় জাতির বিপরীতে নিজ অনুসারীর সংখ্যা নিয়ে গর্ব করতে পারেন। এতে প্রতীয়মান যে, ইসলামে অধিক সন্তান গ্রহণকে উৎসাহিত করা হয়েছে।

সঠিক অনুচ্ছেদ শিরোনাম কোনটি?
titleA. বংশবৃদ্ধি
titleB. উপবাস এবং রমজান
titleC. বয়ঃসন্ধি
titleD. যৌনতার পদ্ধতি
উত্তর: titleA
২০১১ সালের জনগণনা অনুসারে, উচ্চ সুবনসিরি জেলার জনসংখ্যা ৮২,৮৩৯। এই জনসংখ্যা অ্যানডোরা রাষ্ট্রের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬২৩তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ৪৮.৬৫%। জেলার লিঙ্গানুপাতের হার প্রতি ১০০০ পুরুষে ৯৭৫ জন নারী। সাক্ষরতার হার ৭৬.৩৩%.

ন্যিশি ও আপাতানি উপজাতির মানুষ এই জেলায় বসবাস করেন।

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. উদ্ভিদ ও প্রাণী
titleC. ভাষা
titleD. সংস্কৃতি
উত্তর: titleA
বিয়ার গ্রিলস টেলিভিশন জগতে প্রবেশ করেন একটি ডিওডোরেন্টের বিজ্ঞাপনে অংশগ্রহণের মাধ্যমে। ইংল্যান্ডের প্রতিরক্ষা মন্ত্রণালয়ের উদ্যোগে নির্মিত সেনাবাহিনীর মাদক-বিরোধী টিভি ক্যাম্পেইনেও বিয়ার গ্রিলস উপস্থিত হন। এছাড়া বিশ্বখ্যাত হ্যারডস দোকানের বিজ্ঞাপনেও গ্রিলস অংশগ্রহণ করেন। গ্রিলস বেশ কিছু টেলিভিশন প্রোগ্রামে অংশ নিয়েছেন। এর মধ্যে রয়েছে ফ্রাইডে নাইট উইথ জোনাথন রোজ, অপরাহ উইনফ্রে শো, দ্য টুনাইট শো উইথ যে লেনো, দ্য লেট শো ডেভিড লেটারম্যান ইত্যাদি। গ্রিলস ইন্টারনেটে পাঁচ পর্বের একটি সিরিজে উপস্থিত হন যেখানে তাকে নগর-জীবনে টিকে থাকার কৌশল দেখাতে হয়। ওয়ার্নার ব্রাদার্স গ্রিলসকে তাদের ক্ল্যাশ অফ দ্য টাইটানস চলচ্চিত্রে অভিনয়ের প্রস্তাব দিয়েছিল।

বিয়ারের প্রথম রচিত বইয়ের নাম "ফেসিং আপ"। এটি যুক্তরাজ্যের সবচেয়ে বেশি বিক্রিত বইয়ের তালিকায় স্থান পায়। এটি যুক্তরাষ্ট্রে "দ্য কিড হু ক্লাইম্বড এভারেস্ট" নামে প্রকাশিত হয়। এভারেস্টে তার অভিযান এবং অভিজ্ঞতা নিয়ে রচিত দ্বিতীয় বই ফেসিং "দ্য ফ্রোজেন অশেন" ২০০৪ সালে উইলিয়াম হিল স্পোর্টস বুক অফ দ্য ইয়ার পুরস্কারের জন্য মনোনীত হয়। গ্রিলসের তৃতীয় বই "বর্ন সারভাইভর: বিয়ার গ্রিলস"; এটি পৃথিবীর বেশ কিছু প্রতিকূল পরিবেশে তার টিকে থাকার অভিজ্ঞতা অবলম্বনে রচিত হয়েছে। এটি সানডে টাইমস টপ টেন বেস্ট সেলার তালিকায় স্থান পায়। এছাড়া তিনি "বিয়ার গ্রিলস আউটডোর অ্যাডভেঞ্চার" নামে একটি বই লিখেন। ২০১১ সালে বিয়ার গ্রিলস আত্মজীবনী প্রকাশ করেন। এর নাম "মাড, সোয়েট অ্যান্ড টিয়ারস: দ্য অটোবায়োগ্রাফি"। দুর্গম স্থানে টিকে থাকার কৌশলের উপর শিশু-কিশোরদের জন্য তিনি বেশ কটি বই রচনা করেন। এগুলো হল "মিশন সারভাইভাল: গোল্ড অফ দ্য গডস", "মিশন সারভাইভাল: ওয়ে অফ দ্য ওলফ", "মিশন সারভাইভাল: স্যান্ডস অফ দ্য স্করপিয়ন", "মিশন সারভাইভাল: ট্র্যাক্স অফ দ্য টাইগার"।

সঠিক অনুচ্ছেদ শিরোনাম কোনটি?
titleA. গণমাধ্যম
titleB. "বর্ন সারভাইভর/ম্যান ভার্সেস ওয়াইল্ড"
titleC. ব্যক্তিগত জীবন
titleD. "এস্কেপ টু দ্য লিজিওন"
উত্তর: titleA
আল্লামা সাখাবি বলেন-
বুখারী শরিফের বিশিষ্ট ব্যাখ্যাগ্রন্থ عمدة القارى এর মধ্যে হাদিস সম্বন্ধে রয়েছে:
আর ফিক্হবিদদের নিকট হাদিস হলো আল্লাহর রাসূলের কথা ও কাজসমূহ। 
মুফতি সাইয়্যেদ মুহাম্মাদ আমীমুল ইহসান বারকাতী এর মতে, হাদিস (حديث) এমন একটি বিষয় যা রাসূলুাল্লাহ সাল্লাল্লাহু আলাইহি ওয়াসাল্লাম এর বাণী, কর্ম ও নীরবতা এবং সাহাবায়ে কেরাম, তাবিঈনদের কথা, কর্ম ও মৌন সম্মতিকে বুঝায়।:

সঠিক অনুচ্ছেদ শিরোনাম কোনটি?
titleA. তাবিঈ (تابعى)
titleB. মাওকুফ (موقوف)
titleC. বিভিন্ন দৃষ্টিভঙ্গিতে হাদিস সংকলন
titleD. ইবাদি দৃষ্টিভঙ্গি
উত্তর: titleC